ZÁSADY
na uplatňovanie niektorých ustanovení zákona Národnej rady Slovenskej republiky
 č. 180/1995  Z.z. o niektorých opatreniach na usporiadanie vlastníctva k pozemkom

         Vláda  Slovenskej republiky  podľa §  18 ods.  2 písm. b)   a  § 19  ods. 1 zákona Národnej  rady Slovenskej republiky č.180/1995 Z. z.  o  niektorých  opatreniach  na  usporiadanie   vlastníctva k  pozemkom v znení  neskorších predpisov vydáva tieto zásady:

Čl. I
Účel zásad

          Účelom zásad je podrobnejšie vymedziť dôvody a podmienky,   za akých Slovenský pozemkový fond (ďalej len "fond") môže
a) prenajímať pozemky,  s ktorými  nakladá1), ako súčasť   súboru  vecí   na  účely  poľnohospodárstva   alebo  lesného   hospodárstva2),
b) predávať  alebo zamieňať pozemky  vo vlastníctve štátu   za   pozemky   iných   vlastníkov   na   účely  usporiadania   vlastníctva     k    pozemkom     a    utvárania    vhodných   pozemkovoprávnych pomerov na hospodárenie  na pôde3),
c) nadobúdať   do   vlastníctva   štátu  pozemky  iných   vlastníkov na účely uvedené v písmene b).

Čl. II
Vymedzenie pojmov

      1.  Súborom vecí,  v rámci  ktorého ako  jeho súčasť fond   prenajíma pozemky, sa rozumie
a)	súbor  pozemkov  a  stavieb,  s  ktorými fond nakladá   a ktoré sa  ako jeden hospodársky funkčný  celok majú využiť   na účely poľnohospodárstva alebo lesného hospodárstva,
b)	súbor pozemkov, s ktorými  fond nakladá a ktoré sa ako   jeden  hospodársky  funkčný  celok   majú  využiť  na  účely   poľnohospodárstva   alebo  lesného   hospodárstva  spolu  so   stavbami vo  vlastníctve alebo nájme  osoby, ktorej sa  majú   pozemky prenajať,
c)	súbor pozemkov,  s ktorými  fond nakladá  a ktoré  sú   zlúčené do väčších hospodársky funkčných celkov.

______________
1) § 16 ods. 1  zákona Národnej rady Slovenskej republiky č.   180/1995 Z.z. o niektorých opatreniach na usporiadania vlastníctva k pozemkom v znení zákona č.
2) § 18 ods. 2  zákona Národnej rady Slovenskej republiky č.   180/1995 Z.z.
3) § 19 ods. 1  zákona Národnej rady Slovenskej republiky č.   180/1995 Z.z.
       2.  Usporiadaním  vlastníctva   k  pozemkom  a  utváraním   vhodných pozemkovoprávnych  pomerov na hospodárenie  na pôde   sa   rozumie  prevod   pozemkov  z   vlastníctva  štátu   do   vlastníctva   iných  osôb   alebo  z   ich  vlastníctva   do   vlastníctva štátu, a to z dôvodu
a)	zlúčenia  pozemkov  do  väčších hospodársky funkčných   celkov vhodných na poľnohospodárske alebo lesnícke využitie,
b)	usporiadania  vlastníctva   v  zastavaných  areáloch   poľnohospodárskych   podnikov   alebo   organizácií  lesného   hospodárstva,  ako aj  k pozemkom  zastavaným inými stavbami   určenými   na   účely    poľnohospodárstva   alebo   lesného   hospodárstva,
c)	využitia pozemkov na rozvoj  obce, a tiež na výstavbu,   ťažbu  alebo iné  opatrenia  vo  verejnom záujme,  pre ktoré   možno pozemky vyvlastniť4)  ďalej len "verejný záujem"),
d)	účelnejšieho využitia  pozemkov vo  vlastníctve štátu   alebo iných osôb,
e)	sprístupnenie nehnuteľností vo vlastníctve štátu alebo   iných osôb,
f)	uvedeného v ďalších ustanoveniach týchto zásad.

           3. Správou lesného majetku fondom sa rozumie
a)   správa  lesných   pozemkov,  ktoré   tvoria  podiely   spoločnej  nehnuteľnosti,  v  rozsahu  uvedenom  v osobitnom   predpise5),
b)	správa  stavieb slúžiacich lesnej  výrobe alebo s  ňou   súvisiacemu  vodnému hospodárstvu,  ktoré sú  vo vlastníctve   štátu  a   ktoré  sa  nachádzajú   na  neštátnych  pozemkoch   tvoriacich jeden  hospodársky funkčný celok  s lesným pôdnym   fondom    vo vlastníctve obcí, cirkví, pozemkových spoločenstiev a fyzických osôb.

Čl. III
Prenájom pozemkov ako súčasť súboru vecí

          1.  Pozemky,  ktoré   boli  v   nájme  štátneho  podniku   privatizovaného podľa osobitného  predpisu6), fond prenajíma   nadobúdateľom privatizovaného majetku v  rozsahu, v akom ich   mal  v  nájme  štátny  podnik  ku  dňu  svojho  zrušenia bez   likvidácie, ak nie je ďalej ustanovené inak.

         2. Ak privatizovaný majetok nadobudlo viac nadobúdateľov,   fond   prenajme   každému   z   nich   pozemky   vo   výmere   zodpovedajúcej účelu využitia privatizovaného majetku.

         3.  Ak  boli z majetku navrhnutého  na privatizáciu vyňaté   niektoré   stavby  na   uspokojovanie  reštitučných  nárokov   oprávnených  osôb, fond  môže týmto  osobám prenajať  na ich   žiadosť  pozemky vo  výmere zodpovedajúcej  účelu využívania   stavieb, ktoré sa oprávneným osobám previedli do vlastníctva   ako reštitučná náhrada.

_________________________
4)  Napríklad §  108 a  § 141  ods. 4  zákona č. 50/1976 Zb.   o územnom  plánovaní a  stavebnom poriadku  (stavebný zákon)   v znení neskorších predpisov.
5)   § 6  ods. 1 zákona Národnej rady  Slovenskej republiky č.   181/1995 Z.z. o pozemkových spoločenstvách.
6)   §  5, § 45  a § 45a  zákona č. 92/1991  Zb. o podmienkach   prevodu  majetku  štátu  na  iné  osoby  v  znení   neskorších   predpisov.
        4.  Pri  likvidácii  štátneho  podniku  alebo  ak  bol na   majetok  štátneho podniku  vyhlásený konkurz,  fond prenajme   pozemky, ktoré mal takýto štátny podnik v nájme
a)	osobám,  na   ktoré   sa   previedli   alebo   ktoré   získali do   nájmu   majetok,   s   ktorým   hospodáril   štátny   podnik   v likvidácii alebo v konkurze, alebo
b)	oprávneným osobám,  ktorým sa  ako reštitučná náhrada bezodplatne previedli do vlastníctva  stavby určené na účely   poľnohospodárstva alebo lesného hospodárstva.

         5. Fond postupuje podľa odseku  4 aj v prípade likvidácie   alebo  konkurzu inej  osoby  ako  štátneho podniku,  ak táto   osoba mala v nájme pozemky, s ktorými fond nakladá.

         6. Pri  nájme pozemkov podľa odseku  4 a 5 platí odsek 2 obdobne.

         7. Ak nájomca pozemkov, s ktorými fond nakladá a ktoré sa   ako  jeden  hospodársky  funkčný  celok  využívali  spolu so   stavbami vo vlastníctve nájomcu, prevedie tieto stavby alebo   niektoré  z nich  na  inú  osobu na  účely poľnohospodárstva   alebo  lesného  hospodárstva,  alebo  ak  tieto stavby alebo   niektoré   z    nich   prenajme   inej    osobe   na   účely   poľnohospodárstva  alebo  lesného  hospodárstva,  fond  môže   novému  vlastníkovi  (nájomcovi)  stavieb  prenajať  na jeho   žiadosť  pozemky vo  výmere zodpovedajúcej  účelu využívania   stavieb.
    
 8.  Fond neprenajme  pozemky podľa  odseku 4  až 7 osobe,   ktorá  je dlžníkom  fondu alebo  ktorá je  blízkou osobou (§ 117 Občianskeho zákonníka)  dlžníkovi fondu. Fond neprenajme   pozemky  ani osobe,  ktorá je  blízkou osobou  spoločníkovi,   štatutárnemu   orgánu  alebo   členovi  štatutárneho  orgánu   dlžníka fondu. Fond neprenajme pozemky ďalej osobe, v ktorej   sú   spoločníkmi,   štatutárnymi    orgánmi   alebo   členmi   štatutárneho   orgánu   osoby,   ktoré   boli   spoločníkmi,   štatutárnymi   orgánmi  alebo   členmi  štatutárneho  orgánu   doterajšieho nájomcu, ktorý je dlžníkom fondu.

           9.  Postup podľa  odseku 8  platí aj  v prípade, ak tieto osoby  dlhujú na  daniach, odvodoch  na zdravotné poistenie a dôchodkové zabezpečenie   alebo   na   príspevok na poistenie v nezamestnanosti.

          10.  Ak nie je dôvod prenajať  pozemky podľa odseku 1 až 7, fond ich  prenajme na základe  výsledkov výberového konania,   a to  najmä  osobám  uvedeným  v osobitnom predpise7). Členom   výberovej komisie je vždy starosta obce (primátor), na území   ktorej sa pozemky nachádzajú.

                  					Čl. IV
Predaj pozemkov

        1.  Fond môže  pozemky vo  vlastníctve štátu  predať iným   osobám z dôvodu
a)	vyporiadania podielového  spoluvlastníctva, najmä  ak   podiel štátu je menší ako podiel iného spoluvlastníka,
b)	zabezpečenia   prístupu   k   nehnuteľnostiam  iných   vlastníkov,

_______________
7) § 18 ods. 1  zákona Národnej rady Slovenskej republiky č.   180/1995 Z.z.
c)	lepšieho hospodárskeho  využitia nehnuteľností  iných   vlastníkov, ak sa pozemky vo vlastníctve štátu nedajú účelne   samostatne  využiť (napr.  záhrady pri  rodinných a bytových   domoch),
d)	vytvárania  väčších   hospodársky  funkčných  celkov   vhodných na poľnohospodárske  alebo lesnícke využitie, najmä   na výsadbu viníc, chmeľníc, ovocných sadov a na zalesnenie,
e)	usporiadania  vlastníctva  k  pozemkom  v zastavaných   areáloch   poľnohospodárskych  podnikov   alebo  organizácií   lesného  hospodárstva, ako  aj k  pozemkom zastavaným  inými   stavbami určenými  na účely poľnohospodárstva  alebo lesného   hospodárstva.

        2.  Zastavané pozemky  vo vlastníctve  štátu, ktoré  boli   vyňaté   z  privatizácie   z  dôvodu   neskončeného  konania   o uplatnenom reštitučnom  nároku na vydanie  týchto pozemkov   oprávneným osobám podľa osobitného  predpisu8), fond môže po   právoplatnom  zamietnutí návrhu  na vydanie  pozemkov predať   nadobúdateľovi   privatizovaného   majetku   (stavieb).   Ak   nadobúdateľ  privatizovaného  majetku  nemá  o kúpu pozemkov   záujem, fond ich môže predať aj inej osobe.

        3. Fond  môže pozemky vo  vlastníctve štátu predávať,  ak   účel  usporiadania   vlastníctva  k  pozemkom   a  utvárania   vhodných pozemkovoprávnych  pomerov na hospodárenie  na pôde   nemožno dosiahnuť inak, napríklad zámenou pozemkov.
   
       4.  Fond pri  predaji pozemkov  prihliada na  potrebu ich   prevodu na uspokojenie reštitučných nárokov oprávnených osôb   podľa osobitného predpisu8).

        5. Fond  môže  pozemky predávať  najmenej za cenu  zistenú   podľa cenového predpisu9).

        6.  Týmito  zásadami  nie  je  dotknutý  postup fondu pri   predaji pozemkov podľa osobitných predpisov10).

        7.  Fond  nemôže  predávať  pozemky,  ak to nedovoľuje  zákon11).

_________________________
8)  Zákon  č.  229/1991  Zb.  o  úprave vlastníckych vzťahov   k pôde a inému poľnohospodárskemu majetku v znení neskorších   predpisov.
9)  Vyhláška Ministerstva  financií Slovenskej  republiky č.  465/1991 Zb. o cenách  stavieb, pozemkov, trvalých porastov,   náhradách za  zriadenie práva osobného  užívania a náhradách   za dočasné užívanie pozemkov v znení neskorších predpisov.
10) Napríklad  zákon č. 92/1991  Zb., § 34  ods. 3 písm.  d)   zákona   Slovenskej   národnej    rady   č.   330/1991   Zb.   o pozemkových úpravách, usporiadaní pozemkového vlastníctva,   pozemkových  úradoch,  pozemkovom   fonde  a  o  pozemkových   spoločenstvách  v  znení  neskorších  predpisov,  § 7 zákona   Národnej   rady  Slovenskej   republiky  č.   129/1996  Z.z.   o niektorých  opatreniach  na  urýchlenie  prípravy výstavby   diaľnic  a ciest  pre  motorové  vozidlá v  znení neskorších   predpisov, § 4 zákona  Národnej rady Slovenskej republiky č.   175/1999  Z.z.   o  niektorých  opatreniach   týkajúcich  sa   prípravy  významných  ivestnícií  a  o  doplnení  niektorých   zákonov.
11) Napríklad  §  3  zákona  č.  229/1991  Zb., § 48 zákona   Národnej   rady  Slovenskej   republiky  č.  287/1994  Z.z.   o ochrane prírody a krajiny.

Čl. V
Zámena pozemkov

     1.  Fond môže  pozemky vo  vlastníctve štátu  zamieňať za   pozemky iných vlastníkov z dôvodu
a)	vyporiadania podielového spoluvlastníctva,
b)	zabezpečenia   prístupu   k   nehnuteľnostiam  iných   vlastníkov,
c)	nadobudnutia  pozemkov   do  vlastníctva   štátu  na   uspokojovanie  reštitučných nárokov  oprávnených osôb  podľa   osobitného predpisu8),
d)	získania pozemkov  do vlastníctva  štátu v ochranných   pásmach vodných zdrojov a v  chránených územiach s tretím až   piatym  stupňom   ochrany  vrátane  ich   ochranných  pásem,   s výnimkou ochranného pásma národného parku12),
e)	vytvárania  väčších   hospodársky  funkčných  celkov   vhodných na poľnohospodárske  alebo lesnícke využitie, najmä   na výsadbu viníc, chmeľníc, ovocných sadov a na zalesnenie,
f)	využitia    pozemkov     školami    a    školskými   zariadeniami13) na účely praktického vyučovania,
g)	usporiadania  vlastníctva  k  pozemkom  v zastavaných   areáloch   poľnohospodárskych  podnikov   alebo  organizácií   lesného  hospodárstva, ako  aj k  pozemkom zastavaným  inými   stavbami určenými  na účely poľnohospodárstva  alebo lesného   hospodárstva,
h)	využitia pozemkov  na rozvoj  obce alebo  vo verejnom   záujme.

        2.  Na účely  uvedené v  odseku 1  písm. c) možno zameniť   poľnohospodárske pozemky za lesné pozemky a naopak.

         3.   Pozemky   zamieňané   podľa   odseku   1  musia  byť   porovnateľné. Porovnateľnosť  sa posudzuje najmä  podľa ceny   pozemkov, v  prípade lesných pozemkov aj  podľa ceny lesných   porastov;  prípadné rozdiely  v cene  lesných porastov sa vyrovnajú v peniazoch.

 4.  Pozemky  vo  vlastníctve  štátu  nemožno  zameniť  za   pozemky   iných   vlastníkov,   ak   to   vylučuje  osobitný   predpis14).

Čl. VI
Nadobúdanie pozemkov do vlastníctva štátu

       1. Fond môže nadobúdať pozemky do vlastníctva štátu darom   alebo kúpou, a to z dôvodu
a)	vyporiadania podielového  spoluvlastníctva, najmä  ak   podiel štátu je väčší ako podiel iných spoluvlastníkov,
b)	zabezpečenia prístupu na nehnuteľnosti, s ktorými fond   nakladá,

_____________________
12)   § 14 až 19  zákona Národnej rady Slovenskej republiky č.   287/1994 Z.z.
13)  Zákon  č. 29/1984 Zb.  o sústave základných  a stredných   škôl (školský zákon) v  znení neskorších predpisov, zákon č.   172/1990   Zb.  o   vysokých  školách   v  znení  neskorších   predpisov,  zákon  Národnej  rady  Slovenskej  republiky  č.   279/1993  Z.z. o  školských zariadeniach  v znení neskorších   predpisov.
14)  Napríklad zákon  Národnej rady  Slovenskej republiky č.   332/1996 Z.z. o vinohradníctve a  vinárstve a o zmene zákona   č. 61/1964 Zb. o rozvoji rastlinnej výroby v znení zákona č.   132/1989 Zb., § 48 zákona Národnej rady Slovenskej republiky č. 287/1994 Z.z.
c)	uspokojovania reštitučných  nárokov oprávnených  osôb   poodľa osobitného predpisu8),
d)	získania pozemkov  do vlastníctva  štátu v ochranných   pásmach vodných zdrojov a v  chránených územiach s tretím až   piatym  stupňom   ochrany  vrátane  ich   ochranných  pásem,   s výnimkou ochranného pásma národného parku12),
e)	vytvorenia hospodársky  funkčných celkov  vhodných na   poľnohospodárske alebo  lesnícke využitie, najmä  na výsadbu   viníc, chmeľníc, ovocných sadov a na zalesnenie,
f)	usporiadania  vlastníctva  k  pozemkom  v zastavaných   areáloch   poľnohospodárskych  podnikov   alebo  organizácií   lesného  hospodárstva, ako  aj k  pozemkom zastavaným  inými   stavbami určenými  na účely poľnohospodárstva  alebo lesného   hospodárstva.

         2. Darom  môže fond nadobudnúť do  vlastníctva štátu tiež   pozemky,   ktoré   sa   dajú   bežne   prenajať   na   účely poľnohospodárstva  a  ak  ide  o  pozemky  tvoriace  podiely   spoločnej nehnuteľnosti, aj na účely lesného hospodárstva. 

        3.  Kúpou  môže  fond  nadobudnúť  pozemky do vlastníctva  štátu najviac za cenu  zistenú podľa cenového predpisu9), ak   zákon neustanovuje inak.

Čl. VII
Prevod správy

          1.  Ak  nie  je  ďalej  ustanovené  inak,  predchádzajúce  ustanovenia platia aj v prípade, ak
a)	fond prevádza  správu pozemkov  na štátnu  rozpočtovú   organizáciu,    štátnu   príspevkovú    organizáci,   štátnu   organizáciu lesného hospodárstva  alebo štátny podnik (ďalej   len "štátna organizácia"),
b)	fond zamieňa pozemky so štátnou organizáciou,
c)	štátna organizácia prevádza správu pozemkov na fond.

       2.   Fond  prevedie   správu  pozemkov   podľa  odseku  1   bezodplatne, ak ide o prevod na
a)	štátnu organizáciu, ktorá je štátnym orgánom,
b)	štátnu organizáciu za  účelom určenia ochranného pásma   vodného zdroja I. stupňa15),
c)	štátnu organizáciu za  účelom určenia ochranného pásma   I.  stupňa pre  prírodné  liečivé  zdroje a  prírodné zdroje   minerálnych stolových vôd16),
d)	štátnu  organizáciu  lesného  hospodárstva  za účelom   vyhlásenia pozemkov za lesné pozemky17),
e)	na štátnu organizáciu ochrany prírody a krajiny, ak sa pozemky nachádzajú v chránenom území s tretím až piatym stupňom ochrany a v jeho ochrannom pásme18), alebo za účelom ich vyhlásenia a zmeny.

________________
  15)   § 19 zákona č. 138/1973  Zb. o vodách v znení neskorších   predpisov.
  16)   § 66 zákona Národnej rady Slovenskej republiky č. 277/1994 Z.z. o zdravotnej starostlivosti   v znení neskorších predpisov.
  17)   § 2  ods. 2  zákona  č.  61/1977 Zb.  o lesoch  v znení   neskorších predpisov.
  18)   § 14 až 19 zákona Národnej rady Slovenskej republiky č. 287/1994 Z.z. 
3. Fond môže nadobudnúť do svojej správy lesné pozemky vo   vlastníctve  štátu  na  uspokojovanie  reštitučných  nárokov   oprávnených osôb podľa osobitného predpisu8).

          4.  Ak  sa  dáva  do  súladu  stav  evidovaný  v katastri   nehnuteľností so stavom právnym, ktorý vznikol vydaním alebo   zmenou zákona19), nejde o prevod správy.

Čl. VIII
Spoločné a záverečné ustanovenia

           1. Fond  pri plnení úloh podľa  týchto zásad spolupracuje   s príslušnými orgánmi  štátnej správy a obcami,  ak tým môže   byť  dotknutá  ich  pôsobnosť  alebo  verejné  záujmy, ktoré chránia  podľa  osobitných  predpisov20).  Spolupracuje tiež   s príslušnými štátnymi fondami21) a záujmovými združeniami.

          2. Konanie podľa týchto  zásad je oslobodené od správnych   poplatkov22)   a   prevody   a   prechody  nehnuteľností  sú   oslobodené od dane z prevodu a prechodu nehnuteľností23).

Čl. IX

	Zrušujú sa Zásady na uplatňovanie niektorých ustanovení zákona Národnej rady Slovenskej republiky č. 180/1995 Z.z. o niektorých opatreniach na usporiadanie vlastníctva k pozemkom, schválené uznesením vlády Slovenskej republiky č. 869 zo 17. decembra 1996 (uverejnené pod č. 35/1997 Z.z.).

Čl. X
Účinnosť

     Tieto   zásady  nadobúdajú   účinnosť  dňom   uverejnenia   uznesenia  vlády  Slovenskej  republiky  v  Zbierke  zákonov   Slovenskej republiky.

______________________
19)  Napríklad zákon č. 80/1998 Z.z., ktorým sa mení zákon č.   229/1991 Zb., zákon Slovenskej národnej rady č. 330/1991 Zb. a   zákon  Národnej  rady   Slovenskej   republiky   č.   180/1995   Z.z
20)  Napríklad § 32 ods. 1 zákona Slovenskej národnej rady č.   330/1991  Zb.,  zákon  č.  369/1990  Zb.  o obecnom zriadení   v znení neskorších predpisov.
21)  Napríklad zákon  Národnej rady  Slovenskej republiky č.   40/1994  Z.z.  o  Štátnom  podpornom  fonde   pôdohospodárstva   a potravinárstva v znení neskorších predpisov.
22)   §  27  zákona  Národnej  rady  Slovenskej  republiky č.   180/1995 Z.z.
23)  Opatrenie Ministerstva  financií Slovenskej republiky č. 62/539/1996  na zamedzenie  tvrdostí a  nezrovnalostí zákona   Slovenskej národnej rady č. 318/1992 Zb. o dani z dedičstva,   dani z  darovania a dani z  prevodu a prechodu nehnuteľností   v znení  neskorších  predpisov   (publikované  vo  Finančnom   spravodajcovi č. 6/1996 pod č. 37).